વિશાખાપટ્ટનમઃ પાંચ ટેસ્ટની શ્રેણીની બીજી મેચ આજે અહીં શરૂ થઈ છે. ભારતીય કેપ્ટન વિરાટ કોહલીએ ટોસ જીતીને પહેલાં બેટિંગ કરવાનો નિર્ણય કર્યો છે. ભારતીય ટીમમાં બે ફેરફાર કરવામાં આવ્યા છે. પહેલી ટેસ્ટમાં સદંતર નિષ્ફળ રહેલા ગૌતમ ગંભીરના સ્થાને શાનદાર ફોર્મમાં રમી રહેલા કે. એલ. રાહુલનો ટીમમાં સમાવેશ કરવામાં આવ્યો છે, જ્યારે રાજકોટ ખાતે રમાયેલી પહેલી ટેસ્ટમાં નબળું પ્રદર્શન કરનાર સ્પિનર અમિત મિશ્રાને પડતો મૂકવામાં આવ્યો છે અને તેના સ્થાને ઓફ સ્પિનર જયંત યાદવને ટેસ્ટ કેપ આપવામાં આવી છે, જ્યારે ઈંગ્લેન્ડે તેના સર્વશ્રેષ્ઠ ફાસ્ટ બોલર જેમ્સ એન્ડરસનને ટીમમાં સામેલ કર્યો છે.